དེར་བརྟེན་ང་རང་ཚོ་འདིར་ཡོད་པའི་ཆོས་གྲོགས་ཚོ་མཐའ་གཅིག་ཏུ་ཆོས་ལ་དད་པ་ཡོད་ཀྱང་རུང༌།མེད་ཀྱང་རུང་སྡུག་བསྔལ་མི་འདོད་པ་དང་བདེ་བ་འདོད་པ་ཤ་སྟག་རེད།དེར་བརྟེན་བདེ་སྐྱིད་ཡོང་བའི་གཞི་གཙོ་བོ་དེ་དངུལ་ལ་ཐུག་ཡོད་མ་རེད།བདེ་སྐྱིད་ཀྱི་རྩ་བ་ཟེར་བ་དེ་སེམས་ལ་ཐུག་ཡོད་རེད།དེ་འདྲ་ཡིན་དུས་དྲང་པོ་དང༌།སེམས་པ་བཟང་པོ་བྱེད་དགོས་པ་རེད།སུ་ལ་ཡིན་ཡང་བརྣག་སེམས་གནོད་སེམས་མ་བཅངས་པ་དང༌།བསམ་བརྣག་མ་བྱས་པར་དྲང་པོ་བྱེད་དགོས་རེད།དྲང་པོ་བྱས་ན་སྙིང་སྟོབས་སླེབས་ཀྱི་རེད།ཁ་གསལ་གཏིང་གསལ་བྱེད་ཐུབ་ཀྱི་རེད།དྲང་པོ་མ་བྱས་ན་གཡོ་སྒྱུ་མ་བྱས་རང་བྱས་རེད།སྦས་དགོས་པ་དང་འགེབས་དགོས་པ་ཞིག་ཡོད་ན་གཡོ་སྒྱུ་མ་བྱས་རང་བྱས་རེད།དྲང་པོ་བྱས་ན་སུ་ལ་ཡིན་ཡང་བསམ་པ་རྣམ་དག་གིས་སྐད་ཆ་བཤད་ཆོག་གི་རེད།བསམ་པ་རྣམ་དག་བྱས་ནས་ཕྱི་གསལ་ནང་གསལ་བྱས་ན་ཡིད་ཆེས་སླེབས་ཀྱི་རེད།ཡིད་ཆེས་སླེབས་ན་གྲོགས་པོ་ཆགས་ཀྱི་རེད།ཕྱི་གསལ་ནང་གསལ་བསམ་པ་རྣམ་དག་མ་བྱས་ན་ཡིད་ཆེས་སླེབས་ཀྱི་མ་རེད།ཡིད་ཆེས་མ་སླེབས་ན་གྲོགས་པོ་ཆགས་ཀྱི་མ་རེད།མིའི་སྤྱི་ཚོགས་ཟེར་བ་དེ་གྲོགས་པོས་བསྐོར་བསྡད་པའི་སྤྱི་ཚོགས་ཤིག་བྱུང་ན་སྐྱིད་པོ་རེད།